บาทเปิด 30.23 บาทต่อดอลลาร์ อ่อนค่า
เงินบาทเปิดตลาด 30.23 บาทต่อดอลลาร์ อ่อนค่า จากแรงซื้อดอลล์ช่วงปลายเดือน จับตาประชุมเฟดคืนนี้
30 ต.ค. 2562

เงินบาทเปิดตลาด 30.23 บาทต่อดอลลาร์ อ่อนค่า จากแรงซื้อดอลล์ช่วงปลายเดือน จับตาประชุมเฟดคืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.23 บาท/ดอลลาร์ จากเย็นวานนี้ที่ ปิดตลาดที่ระดับ 30.18 บาท/ดอลลาร์
"อ่อนค่าจากเย็นวานนี้น่าจะยังเป็นไปตามแรงซื้อแรงขายทั่วไป...ช่วงปลายเดือนแบบนี้น่าจะมีแรงซื้อดอลลาร์เข้ามา"นักบริหารเงิน กล่าว
สำหรับประเด็นหลักที่ต้องติดตาม คือการประชุมนโยบายการเงิน (FOMC) ของธนาคารกลางสหรัฐฯคืนนี้ , การประชุมธนาคารกลางญี่ปุ่น (BOJ) ในวันพรุ่งนี้ รวมทั้งข้อมูลเศรษฐกิจสหรัฐฯ ได้แก่ ตัวเลข ISM ภาคการผลิต และการจ้างงานนอกภาคเกษตร (Non Farm Payroll) คืนวันศุกร์
นักบริหารเงิน ประเมินกรอบการเคลื่อนไหวของค่าเงินบาทวันนี้ระหว่าง 30.15-30.25 บาท/ดอลลาร์